STELLENBOSCH THUTHUKA GENOOTSKAPSPROGRAM: AKADEMIESE EN ANDER INISIATIEWE
VIR DIE PERIODE 1 JANUARIE 2017 TOT 31 DESEMBER 2017
Die volgende bydrae is deur Thuthukans geskryf, soos hulle teruggekyk het na die aktiwiteite van die 10 jaar viering van Stellenbosch Thuthuka.
ŉ Warm Stellenbosch Thuthuka welkom
Die amptelike verwelkoming van ons eerstejaars het op 19 Januarie plaasgevind. Hierdie jaar het ŉ totaal van 35 studente by ons familie aangesluit! Ons was geëerd om Prof. Kobus Van Schalkwyk, die Adjunkdirekteur: Sosiale Impak & Transformasie by die Skool vir Rekeningkunde en verteenwoordigers van SAIGR, mnr. Christiaan Vorster en me. Betty Abrahams daar te hê.
Die week het baie lekker en informatiewe aktiwiteite, soos die “Amazing Race" in Stellenbosch, asook akademiese sessies waar studente Mazars geskenksakkies ontvang het en ook ŉ inligtingsessie, “University 101", om hulle te help om by hierdie nuwe omgewing inskakel en aan te pas, ingesluit.
Hulle het die danssessie wat deur Maties Dance Society aangebied is, waar hulle hul beste voetjies moes voorsit, vreeslik geniet. Ter viering van Stellenbosch Thuthuka se 10 jaar herdenking het studente met interessante oorlogskrete vorendag gekom. Ons bedank die Thuthuka senior studente en projekbestuurders vir die verwelkoming van ons nuwe familielede. ​
Die sosiale geleenthede (socials) skep die kans vir Thuthukans om te ontmoet en nuwe verbintenisse met mekaar te vorm, veral aangesien hulle min die geleentheid kry om met ander jaargroepe in verbintenis te tree. Baie lewenslange vriendskappe en ondersteuningsnetwerke word hier gevorm.
Ons het baie pret gehad by Pulp Cinema, met ons fliek-dag op die 17de Februarie. Dit was 'n ontspannende middag na die eerste paar weke van ernstige akademiese inspanning. Ons het geskaterlag vir die skertsery (stand-up) fliek, “What Now?" van Kevin Hart. ​
Die studente het die 10 de herdenking van Stellenbosch Thuthuka met ŉ dans gevier. Ons het by hierdie geleentheid die nalatenskap van Thuthukans voor ons tyd, en ook die huidige studente, vereer. Hierdie geleentheid was baie betekenisvol, want dit was die eerste dans wat deur Thuthukans gehou is en was ŉ simbool van die tipe gemeenskap wat ons oor die jare geword het. Daar is so baie ondersteuning en ŉ gees van vriendskap en gemeenskap onder die studente, wat Stellenbosch Thuthuka vreeslik spesiaal maak.
Skenker firmas en SAIGR verteenwoordigers, van verskillende plekke in die land, het saam met ons hierdie geleentheid kom vier. Ons hoofrede is deur mnr. Sandile Philip, President van SAIGR Suidelike Streek, gelewer. Hy het sy reis om ŉ GR te word met ons gedeel en sy woorde van inspirasie en aanmoediging gegee. Studente kon werklik by hom aanklank vind omdat hy so baie van die ondervindings wat ons deurmaak ook deurgemaak het. Dit is vir ons ŉ aanmoediging in oomblikke wat ons moedeloos voel en in onsself twyfel om te sien dat suksesvolle mense ŉ soortgelyke stryd oorkom het.
Ons het ons akademiese toekenningseremonie gehou, wat daarop gemik was om die studente wat regdeur die jaar hard gewerk het te beloon en te erken. Die toekenningseremonie het ook sosiale toekennings ingesluit, wat die unieke en verskillende persoonlikhede van Thuthuka studente gevier het… en natuurlik het ons die aand met ŉ lekker dans afgesluit !
Die hele geleenthede was ŉ groot sukses en almal het die lekker kos en goeie geselskap terdeë geniet. ​
En die toekenning gaan aan...
In ŉ deurlopende poging om akademiese uitmuntendheid te bevorder, het Stellenbosch Thuthuka op 28 Februarie en 21 Julie 2017 hulle halfjaarlikse akademiese prysuitdeling gehou. Sedert die geleentheid se ontstaan in 2016, het Thuthukans die uitdaging aanvaar om beter resultate te behaal om ŉ plek onder die top presteerder te kry. Toekennings gaan aan Top Vyf, cum laude in professionele vakke, die RJR toekenning vir behaling van 60% in alle vakke en beste verbetering.
Ons was geërd om SAIGR se Nagraadse Plasing en Transformasie Beampte, me. Teboho Moephudi, by die eerste prysuitdeling te hê om sertifikate te oorhandig. In haar toespraak het sy Thuthukans aangemoedig om hulle professionele beeld reeds nou al te begin vorm en om te onthou dat elke besluit en aksie met integriteit uitgevoer moet word. Sy het ons ook gemotiveer om die SAIGR en Thuthuka vaandel hoog te waai. Me. Marion Veldtman van die Ouditeur-Generaal Suid-Afrika, het by die tweede prysuitdeling op 21 Julie die sertifikasie oorhandig.
ŉ Spesiale gelukwensing gaan uit aan Chad Adams, wie die meeste toekennings vir die aand gekry het en sy graad cum laude geslaag het. Verdere erkenning gaan uit na ons projekbestuurders, mr. Amber de Laan, wie sy Meesters is Rekeningkunde ontvang het en mev. Gail Fortuin, wie haar Meesters in Rekeningkunde cum laude ontvang het.
Die vrygewige hande van ons borge van SAIGR, Mazars en die Ouditeur-Generaal Suid-Afrika het tot die groot sukses van hierdie geleentheid bygedra. Ons waardeer hulle ondersteuning. ​
ŉ Thuthukan skryf:
On 31 March we visited the Jesse Keet Children's Home in Idas Valley, the Middelvlei Primary School and also prepared meal packs to deliver.
There are no words to describe the memorable day I had. A day filled with laughter, joy and to see those children's faces lit up as the Thuthuka students were playing games with them or just painting their faces were the greatest moments. The Thuthuka Students really did a great job, every one of them was eager to lend a helping hand where they can; they came there open-minded and willing to participate in any activities that were asked of them. I I can absolutely say that this event was a true success and I am sure that for the short while that we spent with those children we made a significant change in their lives and gave them memorable moments that they will cherish forever.
Thuthukans wat SUTBF met trots verteenwoordig
Adrian Samuels kry plasing van akademiese klerkskap
Ons is trots op Adrian Samuels, wie in 2016 met 'n HonsBRek-graad gegradeer het en hierdie jaar plasing vir ŉ akademiese klerkskap in die Skool vir Rekeningkunde gekry het. Hy word beskryf as ŉ ywerige werknemer, wat baie insit in terme van sy opleiding. Mnr. Amber De Laan was vroeër jare ŉ klerk by die Skool en is nou ŉ lektor by ons. Ons glo dat Adrian ook in die toekoms ŉ hoë presedent sal skep en ander Thuthukans sal aanmoedig om hierdie geleentheid te ondersoek.
FirstRand 4in1 winte​​rskool
Chad Adams (HonsBRek-student)
Lungelo Ngobese (BRek-derdejaarstudent )
The Capetonians arrived on Sunday and the five of us met up with some of the current trainees who gave us a run-down of their experiences and what to expect during TOPP articles in the brand.
Besigheid Somerskool in Duitsland
The content of study I found to be particularly relevant and useful in some of my subjects at Stellenbosch University, including a variety of topics ranging from Economics of the European Integration and Automotive Marketing and Distribution Management. I started out with little knowledge and left with a good understanding how Germany economy remained stable. What I liked about the course is that the lectures required us to participate in class and analyse information critically which was a different type of classroom environment than I was used to. Fortunately the class work was manageable which allowed us to travel in our free time. I was able to travel to Cologne and Frankfurt.As a Thuthuka student we are encouraged to broaden our horizon and develop our outside class skills and I saw this as a perfect opportunity to do so. This is a great opportunity if you are willing to place yourself outside of your comfort zone and fully engage with the lecturers. And take this as a learning experience where you can grow as a person. This is also the opportunity to form networks with people from all across the world.​
Minister van Sosiale Ontwikkeling prys ons Genootskap (Society)
As deel van die 10 jaar viering het die Skool vir Rekeningkunde op 12 Oktober 2017 ŉ skenker waardering ontbyt gehou. Die voorsitter van die Genootskap (Society) wie van 2015 tot 2017 leiding geneem het, asook die Voorsitter van 2018 het die eer gehad om die Minister van Sosiale Ontwikkeling in die Wes-Kaap, Minister Albert Fritz, te ontmoet. Hy was baie entoesiasties en trots op die inisiatiewe en werk wat deur die genootskap gedoen word en die sosiale impak wat dit op gemeenskappe het. ​
Op 7 April 2016 het Thutukane, Gavral Speelman en Steven- Lee Brown, ŉ werkswinkel met die titel Developing Leaders aan eerstejaars aangebied. Die doel van die werkswinkel was om eerstejaarstudente met die nodige hulpmiddels toe te rus om hulle in leiers te verander en om hulle bewus te maak van die waarde van die ontwikkeling van hulle vaardighede. Die wêreld verander voortdurend en dit is belangrik dat ons as studente proaktief te werk gaan en onself in staat stel om ons doelwitte te bereik en ons tyd te gebruik om vaardighede op te bou wat nuttig sal wees in ons beroepe.
Nicolette Jacobs was ons gasspreker. Sy is ŉ Geoktrooieerde Rekenmeester en het ook 'n Meesters in Besigheidsadministrasie. Sy is tans ŉ vennoot by PwC en is president van die Suid-Afrikaanse Instituut vir Geoktrooieerde Rekenmeesters (SAIGR), Suidelike Streek. Sy is self ŉ voorbeeld van voortdurende vooruitgang in haar veld en is altyd besig om nuwe grense vir haarself te stel om te verseker dat sy aanhou groei as ŉ persoon.
Studente wie aan die ekstra aktiwiteite, wat deur die Universiteit aangebied word, deelneem, maak hulself oop vir geleenthede waar hulle meer kan leer as wat der die klaskamerondervinding gebied word. Thuthuka Stellenbosch is trots op die feit dat ons goedafgeronde studente oplewer, aangesien ons verstaan hoe belangrik dit is om daardie vaardighede buite die klas te ontwikkel en ook ons studente as leiers te ontwikkel. Ons glo ook in ŉ model van portuur-mentorskap en kennisoordrag en dit is ook hoekom ons, as seniors, besluit het om hierdie werkswinkel aan te bied.
Die derdejaars en honneurs "Thuthukane" het Die Ark besoek. Die Ark is 'n Christelike organisasie wat toevlug vir hawelose mense en vir diegene wat deur die samelewing verdryf is bied. Ons het eers 'n toer deur die instansie gedoen waar ons self die realiteit van armoede kon ervaar. Baie van die inwoners het jare laas kontak met hul families gehad, en dit was vir ons ŉ plesier om vir een dag ons tyd en geselskap met hulle te deel.
Daarna het die langverwagte Die Ark vs. Thuthuka "Dominoes" en "Checkers" toernooie begin. Terwyl van ons gespeel het, het ander koeldrankies en lekkernye vir die spelers bedien. Die dag is afgesluit met ŉ bedanking en gebed.
Diegene wat angstig was om die Ark te besoek het teruggekeer kampus toe met nuwe perspektief en begrip dat armoede nie net in handboeke as teorieë bestaan nie, maar dat dit baie mense se daaglikse realiteit is. Ons het dit ter harte geneem toe een van die inwoners die volgende kort boodskap met ons gedeel het:
"Waar ons vandag is, is slegs deur God se genade, en jy moet beter doen." Ons sal natuurlik strewe om juis dit te doen! ​
Op Vrydag 8 April, het ons ons jaarlikse gemeenskapsdiensdag gehad. Met die oog daarop om ŉ verskil te maak, het ongeveer 120 studente doelgerig saam gewerk om ŉ sukses te maak van die dag. Ons het hierdie jaar twee organisasies ondersteun. Die eerste-en tweedejaarstudente het die Jessie Keet Kindersorg in Idasvallei besoek, waar hulle met die kleuters gespeel het. Ons het ook 200 toebroodjies uitgedeel, wat ons voorberei het met geld wat ons ingesamel het. Met die hulp van donasies van die hele voorgraadse klas kon die "Thuthukane" ŉ verskeidenheid van blikkieskos, pasta, bone, en stampmielies na afloop van die middag oorhandig.
Mevrou Felicity Thomas, wie die donasies namens die Kindersorg ontvang het, kon nie haar dankbaarheid genoeg betuig nie. Ons wil graag die voorgraadse BRek-studente bedank vir hulle bydrae en entoesiasme rakende die insameling van geblikte kos. ŉ Spesiale dank aan die eerstejaar Finrek klas, wat by vere die meeste blikkies ingesamel het!
Februarie 2016 Akademiese Prysuitdeling
Die groepleiers het ŉ fantastiese nuwe student-geleide inisiatief geïmplementeer om studente te motiveer om te presteer en hulle vir hierdie prestasies te beloon. Dit poog om alle studente van die Thuthuka program te motiveer om voortdurend hard te werk, om diegene wat goeie punte behaal aan te moedig en om hoë akademiese standaarde te bereik.
Die eerste prysuitdeling het op 1 Februarie 2016 plaasgevind. Die pryse is deur mnr. Nthato Selebi, van SAICA, oorgehandig. Hy was daardie dag ook die gasspreker by die groepsvergadering en dit het dus perfek uitgewerk dat hy toe ook die pryse kon uitdeel by ons eerste seremonie. Die toekennings het die volgende kategorieë ingesluit: Top 5 per jaargroep, Beste Vordering, Die Cum Laude, Die Honneurs toekenning en die RJR toekenning wat na Prof. Riaan Rudman vernoem is. Laasgenoemde is gebaseer op die feit dat Prof. Rudman "nog nooit ŉ vak gedruip het" nie, en dit het vir ons die motivering geskep om vir ons dieselfde mikpunt te stel. Hierdie toekenning word aan studente gegee wat bo 60 persent behaal. ​
Op die oggend van 20 Februarie 2016 het die Thuthuka studente na die Strand te vertrek vir die eerste sosiale geleentheid van die jaar. Hierdie geleentheid is deel van die spanbou-doelwit van die program wat samewerking en portuur-ondersteuning fasiliteer. Die jaargroepe kom selde bymekaar en dit was ŉ goeie geleentheid om die nuwe eerstejaars te ontmoet en met mekaar te gesels by ŉ prettige geleentheid.
Ons het sommer dadelik met "touchies", sokker en vlugbal wedstryde begin. Daar is talle strawwe wedstryde gespeel (alles in goeie gees natuurlik).
Baie van die studente het tussen die wedstryde in die water gaan afkoel. Die water was perfek, ten spyte van die feit dat dit effens bewolk was. Daar was ook geleentheid vir diegene wat verkies het om nie te swem nie, om op die strand te lê en die sonstrale in te neem.
Oor die algemeen was die dag ŉ groot sukses en almal wat teenwoordig was, het dit terdeë geniet. Ons hoop om weer so te maak in die somer van 2017!
Besoek van Sizwe Nxasana en SAICA
Die Hoof van NSFAS, mnr. Sizwe Nxasana, het op 16 Februarie ŉ besoek aan Stellenbosch Thuthuka afgelê. Hy is deur me. Chantyl Mulder van SAICA vergesel. Sy boodskap was insiggewend en bemoedigend. Die "Thutukane" het tersaaklike vrae gevra en kommentaar gelewer en mnr. Nxasana kon leiding en inligting verskaf, gebaseer op sy eie persoonlike ervaring in hoë vlak leierskapsposisie en sodoende die "Thutukane" se kennis en perspektief verryk.
Januarie 2016- Verwelkomingsweek
Ons jaarlikse oriëntasieprogram vir die inkomende eerstejaars het vanaf 20 tot 27 Januarie plaasgevind. Ons verstaan dat dit vir studente ŉ groot sprong is van hoërskool na Universiteit.
Om dié rede probeer ons om die oorgang tussen die twee te vergemaklik. Die woord "Thuthuka" beteken 'om te ontwikkel' en dit is ons wens dat elke inkomende eerstejaarstudent in ŉ afgeronde geoktieerde rekenmeester ontwikkel. Die doel van die program was om vir die nuwelinge ŉ kort inleiding tot die Stellenbosch Thuthuka Beursprogram, die Universiteit en die professie te gee.
Tydens die akademiese voorbereidingsessies het die eerstejaars praktiese raad gekry oor hoe om hul eerste jaar aan te pak. Ons het verseker dat hulle genoeg blootstelling kry aan al die middele wat beskikbaar is om hul met studies te help. Aangesien ervaring die beste leermeester is, het die senior studente hul ervaring gedeel oor hoe om hul studies te balanseer. Die program voorsien ook ŉ spesiale ondersteuningsisteem waar elke student ingedeel word by sy/haar dosente mentor wat hulle sal monitor totdat hulle hul GR(SA) mikpunt behaal.
Dit is uiters belangrik dat elke Thuthuka student aan hul kommunikasievaardighede werk.
Die wegspringblok vir hierdie vaardigheid is om mekaar as Thuthuka lede beter te leer ken en om verhoudinge met mekaar te bou, veral in spanverband. Hierdie vaardigheid is belangrik, aangesien dit van ŉ geoktieerde rekenmeester verwag word om in sy/haar dag tot dag take met kliënte te skakel en te kommunikeer.​
SAIGR se HUB​ se toespraak by die Thuthuka Groepsvergadering
Mnr. Terence Nombembe, uitvoerende hoof van SAIGR en voormalige ouditeur-generaal van Suid-Afrika, was ons spesiale gasspreker by Stellenbosch Thuthuka se groepvergadering op 17 September 2015. Hy het die aandag van die Thuthuka studente op hom gevestig gehou met sy motiverende en inspirerende toespraak. Die studente het met trots besef watter belangrike rol hulle as voornemende GR(SA)'s kon vervul. Studente het aan die einde van mnr. Nombembe se toespraak die geleentheid gekry om hul gewaardeerde menings te lug rakende idees om die professie te ontwikkel en uit te brei. ​
Thuthuka Vereeniging neem afskeid van 2015 se groepleiers​
Tydens die vergadering wat op die 17de September gehou is, is daar ook ŉ geleentheid geskep om afskeid te neem van 2015 se groepleiers, en die groepleiers van 2016 te verwelkom. Ons het afskeid geneem van Matthew Williams (Voorsitter), Leighton Meyer (Onder-voorsitter), Gavral Speelman (Sekretaris), Timwen Hendricks (Tesourier), Kristen Brown en Danielle Swartz. Onder dié studente se leiding, is daar tydens die gemeenskapsprojek by Laerskool Rietenbosch ŉ pretdag vir die leerlinge gereël. Die 2015 groep leiers was ook verantwoordelik vir die reël van spanbou – en sosiale aktiwiteite. 'Business Games' en die Materchef Thuthuka Potjiekos kompetisie was die ideale geleenthede om die Thuthuka studente aan te moedig om mekaar beter te leer ken, bande te versterk, en om hulle sosiale netwerke uit te brei.​
​2015 Groepleiers: Gavral Speelman, Danielle Swartz, Kristen Brown,Leighton Meyer, Timwen Hendricks en Matthew Williams​
Gavral Speelman (Voorsitter), Orlando Van Schalkwyk (Ondervoosrsitter), Lungelo Tshabalala (Sekretaris), Steven-Lee Brown (Tesourier) en Lucien Forbes is tydens ŉ verkiesing op die 20ste Augustus verkies. Ons wens hulle voorspoed met hul beplanning en aktiwiteite vir die komende jaar. ​
​Ons nuwe Groepleiers vir 2016
Die Stellenbosch Thuthuka Beursfonds is baie passievol oor hulle gemeenskap, en wil op ŉ positiewe en aktiewe manier daarin terugploeg deur middel van gemeenskapsdiens. Hierdie jaar het die Thuthuka vereniging ŉ nuwe inisiatief begin in die vorm van ŉ donasie week. Dit behels dat studente elke kwartaal klere en nie-bederfbare kos skenk aan ŉ verskeidenheid van organisasies.
Die beursfonds het in September 2015 aan Norsa Gemeenskapsentrum (wat in Wellington geleë is) ŉ bydrae geskenk. Norsa se hoofdoel is om die kinders van die Wellington gemeenskap aan te moedig om hulle volle potensiaal te bereik.
Norsa fasiliteer onder andere pleegsorg programme, familie-aannemings, en hulle bied berading aan vroue en families in krisis. Een van Norsa se verantwoordelikhede sluit ook in dat hulle pasgebore babas inneem en versorg. 'n Derdejaar student aan die Universiteit van Stellenbosch, Charlene Steyn, het met die vroue by die sentrum gesels, en het agtergekom dat daar 'n groot behoefte is aan basiese noodsaaklikhede vir die babas. Dit sluit onder andere babaklere, speelgoed, baba formule en toiletware in. Die studente van die Stellenbosch Thuthaka groep het juis op hierdie behoeftes gefokus toe hulle die bydrae tot Norsa gemaak het.
Dit is vir die Thuthuka vereniging baie belangrik om terug te gee aan die gemeenskap. Alhoewel die bydrae klein was, was dit vir ons lekker om die geleentheid te gebruik om die kindertjies se lewens op ŉ positiewe manier te beïnvloed. Ons wil baie graag met hierdie inisiatief (en ander soortgelyke inisiatiewe) volhou in die toekoms.
Detail rakende die werk wat Norsa doen, is beskikbaar indien u die volgende skakel volg:http://www.norsacommunitycare.org/
Die Thuthuka beursfonds is landswyd bekend in alle Suid-Afrikaanse universiteite. Stellenbosch Thuthuka is uniek daarin dat ons die enigste Thuthuka program is wat 'n vereniging struktuur geskep het vir die lede van die beursfonds. Die vereniging is verantwoordelik vir die reël van verskeie aktiwiteite ten bate van die studente, insluitende gemeenskapdiens en sosiale aktiwiteite.
Die vereniging het op 31 Julie 2015 ons eerste Master Chef Thuthuka kompetisie aangebied, waar die studente die geleentheid gekry het om met hul kookvaardighede te spog. Thuthuka studente is in spanne verdeel en moes koppe bymekaarsit om met die lekkerste hoenderpotjie vorendag te kom. Die kompetisie het leierskap, inisiatief en kreatiwiteit vereis.
Die Thuthuka Honneursstudente is gevra om die beoordelaars vir die kompetisie te wees. Dit was ŉ moeilike taak om ŉ gunsteling dis te kies, want die Thuthukans het gewys dat hulle nie net slimkoppe is nie., maar ook goeie kokke. Die romerige pasta-potjie het die prys gevat as die beste potjie van die dag. Daar was ook ander pryse vir spanne met die netjieste werkstasie en vir die potjie wat die beoordelaars die minste geniet het.
Die Master Chef Thuthuka kompetisie was ŉ reuse sukses. Dit was goed om te sien dat die studente entoesiasties was oor die dag en dat elkeen spanwerk en toewyding getoon het – of dit nou was of te keer dat die vuur uitbrand of dat die uie brand. Die middag was gevul met kuier, pret en speletjies. Die Stellenbosch Thuthuka vereniging glo dat ŉ gebalanseerde leefwyse ŉ belangrike faktor is wat bydra tot die sukses van elke individu. Ons doelwit vir die dag was om te sien dat die studente met mekaar kommunikeer, mekaar beter leer ken en netwerke met mekaar opbou wat hulle in die toekoms sal help.​
Op 17 April 2015 het die Thuthuka studente van Stellenbosch hul jaarlike gemeenskapsdiens gedoen. Die projek was ŉ pret dag met kinders in graad 2 en 3 te Rietenbosch Primêre Skool in Stellenbosch in samewerking met die MGD. Daar was ongeveer +/- 200 skoliere en +/- 100 Thuthuka studente. Daar was fisiese aktiwiteite, opvoedkundige aktiwiteite en ook ŉ inspirasie stasie.
Daar was 8 stasies wat bestaan het uit ŉ springkasteel, ŉ gladde glyplank, gesigsverf, verskeie sport speletjies en twee opvoedkundige speletjies. Die opvoedkundige speletjies het bestaan uit ŉ spoed wiskunde speletjie met flitskaarte en ŉ opvoedkundige motiverende speletjie. Die speletjie was ontwerp om die skoliere te motiveer met ŉ boodskap dat hulle moet nooit tou op gooi nie en dat hulle enigiets kan bekom, hulle moet net hard werk. Aan die einde van al die aktiwiteite het elke kind ŉ kospakkie ontvang wat ŉ pakkie skyfies en koeldrank insluit om hul honger magies te vul.
Die doel van die projek was om In bietjie pret met minderbevoorregte studente te hê en hulle te motiveer sowel as om ŉ grondslag te skep vir toekomstige gemeenskapsdiens en daarop te bou en te verbeter. Die Thuthuka studente het dus ŉ volhoubare platform geskep vir toekomstige leiers. Die sukses van die projek kom nie net van die Thuthuka groep nie, maar ook as gevolg van die samewerking met MGD. Met die hulp van MGD kon die Thuthuka groep toegang verkry tot hulpbronne, ondersteuning en vaardigheid wat gehelp om seker te maak dat die funksie ŉ sukses was en enige krisis kon hanteer.
Die projek was ŉ geweldige sukses. Die kinders van Rietenbosch Primêr het die baie geniet. Die glimlagte op hulle gesigte en hul vreugde het die projek die moeite werd gemaak. Ons hoop dat dag met hulle ook in die toekoms sal bly. Die groepleiers en die Thuthuka bestuurspan wil graag hulle dank uitspreek aan alle Thuthuka studente vir die hulp en die ondersteuning om hierdie dag ŉ werklikheid te maak. ŉ Spesiale dank word ook gespreek aan "C3 Catering Service" vir die voorsiening van die voedsel. Die projek was hopelik die grondslag wat ons benodig om beter en sterker gemeenskapsfunksies te bou.
Thuthuka Sosiale-geleentheid ​- 24 April 2015
Na ŉ lang gesukkel om die sosiale aktiwiteit vir die kwartaal vas te stel, het die groepleiers van die Thuthuka-beursfonds besluit op ŉ vermaaklike speletjiesdag met die res van die Thuthuka- span. Aangesien dit tot die beste belang van die studente sal wees om hulle intellektueel gesimuleerd te hou vir die komende langnaweek, het die groepleiers besluit op die bordspel genaam 'The Business Game', wat deur SAIGR begin is, vir die Vrydagmiddag van 24 April.
Die speletjie is soortgelyk aan die welbekende 'Monopoly' speletjie, met ongeveer dieselfde reëls. Die meerderheid van die studente was dus welbekend met die speletjie. Die speletjie was egter ŉ groot uitdaging aangesien dit van die studente vereis het om rekeningkundige vaardighede te gebruik om eiendom aan te koop, sowel as om hulle finansies doeltreffend te bestuur.
Ons het die dag begin deur almal te verwelkom by hul heel eerste sosiale funksie vir die jaar. Daarna het mev. Smit ŉ ysbreker gebruik om die studente in groepe te verdeel. Die studente was gevra om ŉ naam te kry vir hul groep en dit het gelei tot allerhande interessante name soos "The White Collars, Black Friday, IAS 7" en nog baie ander kreatiewe idees wat verband hou met rekeningkunde. Nadat die studente in groepe verdeel is, is hulle gevra om in pare binne die groep te verdeel. Elke paar was na ŉ aparte besigheidspeletjie gestuur waar hulle dan hul groep sou verteenwoordig. Die speletjie het van hulle vereis om te betrokke te raak in ekonomiese aktiwiteite soos die aankoop van aandele, die verkoop van klaarprodukte, verkryging van lenings en die betaling daarvan en nog vele meer. Daar was van die studente vereis om nie net op hulle voete te dink nie, maar ook om saam te werk in ŉ span ten einde ingeligte finansiële besluite te neem.
Die Thuthuka-studente het die speletjie terdeë geniet tot die mate dat meestal nie wou op hou speel nie. Nadat die speletjie ŉ einde bereik het, het elke span weer bymekaar gekom om hulle werklike kontant te tel. Die groepleiers het dit beoordeel en die wenner bevestig. Daarna was die studente met heerlike pizza en koeldrank bedien. Die dag was egter nog nie verby nie en die studente moes aan nog ŉ aktiwiteit deelneem waar ŉ gasspreker spanbou-aktiwiteite met die hele Thuthuka-groep gedoen het. Dit het behels dat die studente interaksie met mekaar moes hê en leer om as ŉ eenheid saam te werk. Die terugvoer van die studente was goed en hulle het aangedui dat hulle die besigheidspeletjie baie geniet het, aangesien dit baie relevant was met die rekeningkunde en baie meer interessant as die oorspronklike "Monopoly" speletjie was. Ons sien baie uit om hierdie speletjie weer te speel en om dit te gebruik om te leer uit enige foute wat ons by die sosiale funksie gemaak het.
Kyk terug en beweeg vooruit
Volg asb. hierdie skakel​ vir argiewe rakende prestasies, gemeenskapsprojekte en gedenkwaardige oomblikke in Stellenbosch Thuthuka se verlede​...